text: Elever i Horsens var standhaftige
  22 juni 2011 kl. 11.53
  80 elever i 7. og 8. klasserne på Bankagerskolen i Horsens har i de senest år haft en kontrakt med deres forældre om, at de ikke må ryge. Kun tre af dem har brudt kontrakten.
  Det blev onsdag fejret på skolen med en lodtrækning blandt de 77 elever om en bærbar computer.
  Næste skoleår får også eleverne i 9. klasserne mulighed for at indgå anti-ryge kontrakter.
  Kontrakterne indgår i et landsdækkende tobaksforebyggelses-projekt, som Kræftens Bekæmpelse står bag.
  